બેઠકમાં કલા મહાકુંભમાં વધુને વધુ શાળાઓ અને કલાપ્રેમી વિદ્યાર્થીઓ ભાગ લે તેવું આયોજન કરવા વિચાર વિમર્શ કરવામાં આવ્યો હતો. આ વર્ષે કલા મહાકુંભમાં સમુહ લગ્ન ગીત, ફટાણા, કુચિપુડી, સરોદ, સારંગી, જોડીયા પાવા, રાવણ હથ્થો, ભવાઈનો પણ નવી કળાઓમાં સમાવેશ કરાયો છે. વળી, આ વર્ષે કલા મહાકુંભમાં વિવિધ વય જુથના કલાકારો માટે ૨૨ જેટલી સ્પર્ધાઓનું આયોજન તાલુકા, જિલ્લા, રિજનલ અને રાજ્ય કક્ષાએ કરવામાં આવ્યું છે.